આ કાર્યક્રમને ત્રણ વિભાગોમાં વહેંચવામાં આવ્યો હતો - મેડિકલ ચેક અપ, વડીલો સાથે વિવિધ રમતો તથા તેમનો પરિચય. સ્પંદન ટ્રસ્ટના આ યુવા સદસ્યોને આ અનુભવી વડીલો પાસેથી તેમની જીવનકથની સાંભળવાની તીવ્ર ઉત્કંઠા હતી. આથી આ તમામ વડીલો સાથે ઉમળકાભેર વાતો કરતા - કરતા સ્પંદન ટ્રસ્ટના સભ્યોએ તેમની જીવન ગાથા સાંભળી હતી. અહીં વડીલો સાથે સ્પંદન ટીમ દ્વારા વિવિધ રમતો રમીને તેમને મનોરંજન પૂરું પાડવામાં આવ્યું હતું. આ રમતોમાં આંધળી ખિસકોલી, ટ્રુથ અને ડેર, છાપાના કાગળોમાંથી વિવિધ હસ્ત કલાગત વસ્તુઓ બનાવવી, ચીઠ્ઠી ઉપાડીને તેમાં લખેલું હોય એ મુજબ અભિનય કરવો તથા ગીત ગાવું વગેરેનો સમાવેશ થાય છે.